**PREDAVATELJ ŠOLE ZA RAVNATELJE (Ravnatelj ekspert) (m/ž)**

**Število prostih delovnim mest: 40**

*Na podlagi 23. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F in 52/16) in 7. člena Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1 in 47/15 – ZZSDT) in Pogodbe o sofinanciranju izvedbe operacije št. C33330-16-319002, »VODENJE IN UPRAVLJANJE INOVATIVNIH UČNIH OKOLIJ«, Operativnega programa za izvajanje Evropske kohezijske politike v obdobju 2014-2020, z dne 23. 6. 2016 in Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D in 47/15) ŠOLA ZA RAVNATELJE, Dunajska 104, 1000 Ljubljana objavlja prosto delovno mesto*

**PREDAVATELJ ŠOLE ZA RAVNATELJE (šifra I017190),** **za določen čas, za delovni čas, krajši od polnega, z možnostjo zaposlitve v obliki dopolnilenega dela**.

Delovno razmerje se sklepa za delovno mesto Predavatelj Šole ta ravnatelje za določen čas 12 mesecev, in sicer od 1. 9. 2017 do 31. 8. 2018.

Delovni čas, za katerega se sklepa delovno razmerje znaša 4 ure tedensko.

Zaposlitve so predvidene v okviru projekta Vodenje in upravljanje inovativnih učnih okolij in jih delno financira Evropska unija iz Evropskega socialnega sklada ter Ministrstvo za izobraževanje, znanost in šport.  Program se izvaja v okviru Operativnega programa za izvajanje Evropske kohezijske politike v obdobju 2014-2020, prednostne osi 10: «*Znanje, spretnosti in vseživljenjsko učenje*«, prednostne naložbe 10.1: »*Krepitev enake dostopnosti vseživljenjskega učenja za vse starostne skupine v formalnem, neformalnem in priložnostnem okolju, izpopolnjevanje znanj, spretnosti in kompetenc delovne sile ter spodbujanje prožnih možnosti učenja, vključno prek poklicnega usmerjanja in validiranja pridobljenih kompetenc*«, specifičnega cilja 3: »*Spodbujanje prožnih oblik učenja ter podpora kakovostni karirerni orientaciji za šolajočo se mladino na vseh ravneh izobraževalnega sistema*«. Pri predmetnih zaposlitvah gre za aktivnosti, ki bodo imele učnek na celotnem področju RS.

Delodajalec skepa delovna razmerja z namenom zagotovitve ustrezno usposobljenega kadra za pripravo in pilotno izvedbo svetovanj ravnateljem. Pred pilotno izvedbo svetovanj bodo izbrani kandidti pripravljali strokovna gradiva, oblikovali skupna izhodišča za svetovanje, osnovna načela svetovanja v vzgojno-izobraževalnih zavodih, sodelovali pri pripravi protokola za svetovanje in evalvacijo svetovanja ter sodelovali pri evalvaciji in širjenju rezultatov aktivnosti programa. Več o projektu si lahko preberete na naši spletni strani.

Izbrani kandidati bodo morali mesečno oddati časovnico v skladu s pogodbo o zaposlitvi in navodili Ministrstva za izobraževanje, znanost in šport za izvajanje projektov ESS.

Izbrani kandidati se zavezujejo, da bodo v primeru obveščanja javnosti upoštevali navodila Ministrstva za izobraževanje, znanost in šport za izvajanje projektov ESS.

Kandidati, ki se bodo prijavili na prosto delovno mesto, morajo izpolnjevati naslednje pogoje in druga znanja:

-         izobrazba pridobljena po študijskih programih za pridobitev izobrazbe druge stopnje oziroma raven izobrazbe, pridobljene po študijskih programih, ki v skladu z zakonom ustreza izobrazbi druge stopnje;

-          dobro poznavanje področja vodenja v vzgoji in izobraževanju;

-          znanje dela z računalnikom;

* vozniški izpit B kategorije.

Prednost pri izbiri bodo imeli kandidati, ki:

* se bodo s svojimi VIZ vključili v projekt Vodenje in upravljanje inovativnih učnih okolij;
* bodo izkazovali izkušnje iz vodenja v vzgoji in izobraževanju (ravnatelji, direktorji vzgojno-izobraževalnih zavodov) tako na področju pedagoškega vodenja kot poslovodenja, kar kandidati dokažejo s priloženim opisom tovrstih izkušenj in morebitnimi potrdili;
* bodo izkazovali izkušnje z ravnateljevanjem (prednost bomo imeli ravnatelji z najmanj 2 mandatoma ravnateljevanja), v zvezi s tem kandidati priložijo ustrezna dokazila;
* bodo izkazovali kompetence za svetovanje, ki jih kandidtai izkažejo s potrdili o uspešno opravljenih programih, kot so npr. coaching, mediacija, usposabljanje za zunanje evalvatorje, usposabljanje za mentorje novoimenovanim ravnateljem ipd.;
* bodo izkazovali druge kompetence na področju vodenja, ki jih kandidati izkažejo s potrdili o vključenosti v projekte, s strokovnimi članki ali z drugimi dokazili.

 Delovno področje:

* izbrani kandidati bodo vzpostavili strokovno jedro ravnateljev ekspertov, ki bodo vključeni v postopke svetovanja vzgojno-izobraževalnim zavodom,
* posamezna področja delovanja skupin ravnateljev ekspertov v okviru pedagoškega vodenja in poslovodenja bodo določena tekom trajanja delovnega razmerja,
* raziskovalno delo,
* priprava strokovnih gradiv za ravnatelje (zaposleni bodo pripravili strokoven prispevek, ki bo del zbornika oz. drugega ustreznega gradiva za ravnatelje) s področja pedagoškega vodenja ali poslovodenja,
* sodelovanje pri pripravi zasnove svetovanja ravnateljem na sedežih VIZ
* izvedba pilotnih izvedb svetovanj ravnateljem,
* izvedba drugih dejavnosti podpore ravnateljem.

Kandidat vloži prijavo v pisni obliki, ki jo pošlje na naslov: ŠOLA ZA RAVNATELJE, Dunajska 104, 1000 Ljubljana, in sicer najkasneje do 31. 3. 2017.

Prijava mora vsebovati:

1. življenjepis
2. dokazila o izpolnjevanju pogojev
3. dokazila o izpolnjevanju pogojev za prednostno izbiro
4. opis delovnih izkušenj (lahko je del življenjepisa)
5. opis izkušenj na področju vodenja (pedagoškega in oz. ali poslovodenja) v izobraževanju

Kandidati bodo o izbiri pisno obveščeni najkasneje v roku 45 dni po objavi javnega prostega delovnega mesta.

Izbrani kandidati bodo delo opravljali na delovnem mestu PREDAVATELJ ŠOLE ZA RAVNATELJE. Z izbranimi kandidati bo sklenjeno delovno razmerje za določen čas enega lezta v okviru projekta »*Vodenje in upravljanje inovativnih učnih okolij*«, z delovnim časom, krajšim od polnega oz. z možnostjo sklenitve pogodbe za opravljanje dopolnilnega dela.

Vsi izbrani kandidati bodo pred sklenitvijio delovnega razmerja opravili še obvezno usposabljanje v trajanju 48 ur.

Nadaljnje informacije so vam na voljo na elektronskem poštnem naslovu: irena.krapez-stamenkovic@solazaravnatelje.si